আরএইচ রক্ত গ্রুপ পদ্ধতি
আরএইচ রক্ত গ্রুপ পদ্ধতি (ইংরেজি: Rh blood group system) হল এবিও রক্ত গ্রুপ পদ্ধতি ব্যতীত অপর একটি রক্ত গ্রুপ পদ্ধতি। এটি ৪৯টি সংজ্ঞায়িত রক্ত অ্যান্টিজেন দ্বারা গঠিত। এদের মধ্যে পাঁচটি সবচেয়ে গুরুত্বপূর্ণ – D, C, c, E ও e। d অ্যান্টিজেনের অস্তিত্ব নেই। মূলত Rh(D) এর কথাই উল্লেখ করা হয়, এটি পজিটিভ (+) ও নেগেটিভ (-) হয় এবং এবিও গ্রুপের সঙ্গে একসাথে লেখা হয়। যেমন, কোনো মানুষের রক্ত গ্রুপ এ হলে ও আরএইচ ফ্যাক্টর Rh(D)+ হলে, লেখা হয় A+ (এ পজিটিভ)। রক্তদানের সময় আরএইচ ফ্যাক্টরের কথা অবশ্যই মাথায় রাখা হয়। এরিথ্রোব্লাস্টোসিস ফিটালিস রোগে শিশু আরএইচ ফ্যাক্টরের জন্যই আক্রান্ত হয় ও কখনও কখনও মারা যায়।